CONVOCATÒRIA PER A LA RECEPCIÓ DE PROPOSTES DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2017-2018 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4119)
  + [Valencià](/va/acuerdo/4119)






Selector de idioma

Leer

* [Español](/es/acuerdo/4119)
* [Valencià](/va/acuerdo/4119)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA RECEPCIÓ DE PROPOSTES DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2017-2018[Butlletí Oficial Universitat d'Alacant](/ca/Publicacion)
==================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA RECEPCIÓ DE PROPOSTES DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2017-2018

Data d'aprovació
:   13/03/2017

Data de publicació
:   13/03/2017

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4119.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4119)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4119)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA RECEPCIÓ DE PROPOSTES DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2017-2018&url=https://www.boua.ua.es/va/acuerdo/4119)

**Títol:** CONVOCATÒRIA PER A LA RECEPCIÓ DE PROPOSTES DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2017-2018

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dilluns, 13 de març de 2017

CONVOCATÒRIA PER A LA RECEPCIÓ DE PROPOSTES DE CURSOS DE FORMACIÓ EN ACTIVITATS ESPORTIVES PER AL CURS ACADÈMIC 2017-2018

EXPOSICIÓ DE MOTIUS

El Vicerectorat de Cultura, Esport i Llengües (VCEL), amb l’objectiu de seguir promovent activitats i cursos esportius que tinguen com a finalitat complementar la formació acadèmica i esportiva de la comunitat universitària, resol fer pública una convocatòria per a proposar i seleccionar aquells cursos que atenguen el compliment de l’objectiu anterior i que es duguen a terme durant el curs acadèmic 2017-2018.

Amb aquesta iniciativa atenem una de les prioritats estratègiques d’aquesta Universitat, tant per la promoció de la formació integral com per la projecció d’aquesta a la societat.

En suma, si bé l’esperit d’aquesta convocatòria acull el bagatge dels anys precedents, l’oferta de cursos o activitats esportives amb reconeixement de crèdits d’estudis s’obri a una major publicitat, transparència, concurrència i objectivitat a l’hora de seleccionar les ofertes formatives de naturalesa esportiva; selecció a la qual podran concórrer tots aquells sectors interessats a impartir aquests cursos.

Per tot això, s’aprova aquesta convocatòria.

I. OBJECTE I PRINCIPIS DE LA CONVOCATÒRIA

L’objecte d’aquesta convocatòria és l’oferta per a proposar impartir cursos de formació en activitats esportives per al curs acadèmic 2017-2018.

II. PARTICIPANTS I REQUISITS PER A LA PRESENTACIÓ D’OFERTES

1. Poden presentar ofertes per a la selecció i, si escau, la impartició dels cursos que preveu aquesta convocatòria tant els membres de la comunitat universitària com el personal extern a aquesta, ja siguen persones físiques o jurídiques. En tot cas, és necessari acreditar la solvència professional de les persones proponents mitjançant la titulació acadèmica o professional relacionada amb la impartició del curs en concret i, en particular, del professorat responsable o que hi participe. En el cas de persones jurídiques, aquestes han d’aportar un certificat d’estar al corrent en els pagaments amb la Seguretat Social i la Hisenda pública.

2. De la mateixa forma, les persones proponents han d’acreditar la seua solvència tècnica mitjançant una relació dels cursos de formació esportiva duts a terme que incloga, com a mínim, les dates, la durada, el lloc, els destinataris i destinatàries d’aquests i el professorat que els va impartir.

III. PROCEDIMENT DE PRESENTACIÓ DE PROPOSTES

1. Les persones interessades a proposar la realització dels cursos poden presentar com a màxim dues propostes en el termini de quinze dies des de la publicació d’aquesta convocatòria en el BOUA. Les propostes s’han de fer emplenant el formulari disponible en la pàgina web següent:

<https://sd.ua.es/va/formulari/proposta-de-cursos-de-formacio-en-activitats-esportives.html>

2. En el termini màxim d’un mes, comptador des de la data de finalització del termini per a la presentació de sol·licituds, i una vegada reunida la Comissió d’Esports, es publicarà en la pàgina web del VCEL

<https://web.ua.es/va/vr-cultura/>

el llistat definitiu dels cursos seleccionats. Aquesta pàgina web serà el lloc de publicació i notificació amb tots els efectes que preveuen els articles 40 i 45 de la Llei 39/2015, d’1 d’octubre, del procediment administratiu comú de les administracions públiques.

IV. RÈGIM RETRIBUTIU

La persona física o jurídica responsable de la proposta ha d’aportar un pressupost que incloga el preu d’inscripció, que ha d’establir dues tarifes, una per a l’alumnat no universitari i una altra per a membres de la comunitat universitària. Al mateix temps, ha d’incloure el mínim d’alumnat possible per a la viabilitat del curs.

D’igual manera, ha d’incloure, si n’hi ha, la relació de despeses extraordinàries que s’hi generen (reserva d’instal·lacions externes de la Universitat, material fungible, material esportiu, etc.).

La retribució del curs es farà a partir dels trams següents: 1) en les 15 primeres inscripcions, el 80% és per a la persona física o jurídica i el 20% per a la Universitat; 2) en les 5 inscripcions següents, el 70% és per a la persona física o jurídica i el 30% per a la Universitat; 3) en les 5 inscripcions següents, el 60% és per a la persona física o jurídica i el 40% per a la Universitat; i 4) per a més de 25 inscripcions, el 50% per a cadascuna. La taula d’ingressos i despeses a emplenar és la següent:

|  |  |  |  |  |
| --- | --- | --- | --- | --- |
| Trams | Preu no universitari | Preu UA | Total persona física  o jurídica | Total Universitat |
| Fins a 15 inscripcions |  |  | 80% | 20% |
| De 16 a 20 | 70% | 30% |
| De 20 a 25 | 60% | 40% |
| Més de 25 | 50% | 50% |

V. ÒRGAN I CRITERIS DE SELECCIÓ DE LES PROPOSTES

1. Atenent a l’objectiu de la convocatòria, per a la selecció de les ofertes d’aquests cursos es formarà una Comissió d’Esports integrada per les persones següents:

President:

- El vicerector de Cultura, Esport i Llengües.

Secretari:

- El director adjunt del Servei d’Esports.

Vocals:

- La vicerectora d’Estudiants i Ocupació o la persona en qui delegue.

- El vicerector d’Estudis i Formació o la persona en qui delegue.

- La degana de la Facultat d’Educació o la persona en qui delegue.

- El director del Secretariat de Promoció Esportiva.

- La directora del Servei d’Esports.

2. Per a la selecció dels cursos, la Comissió anterior en farà una valoració atenent als criteris següents:

a) L’interès formatiu de l’activitat per a la comunitat universitària, especialment, per a l’alumnat de la UA (fins a 40 punts).

b) El nombre potencial de participants, la viabilitat del curs, la relació entre el cost i l’alumnat matriculat, i la solvència professional i tècnica del professorat involucrat en la impartició d’aquest (fins a 30 punts).

c) La possibilitat d’accedir, després de finalitzar el curs, a proves de reconeixement o acreditació de nivell que possibiliten una inserció laboral major o la millora del currículum acadèmic de l’alumnat (fins a 20 punts).

d) La possibilitat d’atraure-hi estudiants procedents del cicle formatiu de formació professional en Animació en Activitats Físiques i Esportives (fins a 10 punts).

3. Els cursos seleccionats i efectivament impartits podran ser oferits com a cursos amb reconeixement de crèdits en activitats esportives d’acord amb la normativa de la UA.

4. En tot cas, la impartició del curs estarà supeditada a la disponibilitat de les instal·lacions, els horaris i les normes d’ús d’aquestes. Per això, la selecció del curs no comporta el reconeixement, a cap efecte, de cap dret ni expectativa o interès legítim per a la persona interessada encarregada d’impartir el curs seleccionat.

Carles Cortés Orts

Vicerector de Cultura, Esport i Llengües

Alacant, 13 de març de 2017





[Carretera Sant Vicent del Raspeig s/n  
03356 Sant Vicent del Raspeig - Alacant  
 Tel. 20 731 1232 - Fax 93 227 5426](https://www.google.es/maps/@47.993737,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12299&trk=tyah&trkInfo=tarId%0R5109629792210%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)